Jou geld is goed, maar nie jou taal nie – European Knights Project
Afrikaans, Afrikaners, Belasting, KwaZulu Natal, Limpopo, minderhede, Mpumalanga, Regstellende Aksie, SAID, SARS, Tax, zuma	 September 29, 2014
Die voorgestelde taalbeleid van die Suid-Afrikaanse Inkomste Diens bepaal dat alle kommunikasie binne en buite die Suid Afrikaanse Inkomste Diens (SAID) slegs in Engels geskied sover dit die belastingbetalers aangaan. Daar is 'n klein uitsondering op die reel naamlik dat SAID die taalsamestelling per provinsie in ag mag neem in hul advertensieveldtogte. Hierdie klein uitsondering is eintlik van nul en geen waarde vir die gemiddelde belastingbetaler nie – ons sal net in ons eie taal hoor wanneer en hoekom ons, ons opgawes moet indien!
Voorstaande kom na mr. Jakob Zuma vir Mnr. Thomas Swabihi Moyane as die nuwe Kommisaris van die Suid-Afrikaanse Inkomstediens aangestel het effektief vanaf 27 September 2014. Die tydelike Kommisaris van die Suid Afrikaanse Inkomste Diens, Mr Vishvanathan Pillay, het egter sy merk gelos deur op 26 September 2014 die voorgestelde taalbeleid van SAID (Suid-Afrikaanse Inkomste Diens) in die staatskoerant te publiseer.
Oudergewoonte is die bepalings van die voorstel nie in hoofstroom media berig nie. Die voorgestelde taalbeleid (sien hier of http://www.sars.gov.za/Consultation/Pages/Consultation-Papers.aspx) misken weereens die taalregte van minderheidsgroepe, maar veral Afrikaners. Die SAID het in kort 2 verskillende beleide vir verskillende take.
1. Eksterne bemarking (invordering en oorreding) sal voortaan oral in engels geskied. Bykomende tale sal per provinsie gebruik word afhangende van die taalsamestelling in die onderskeie provinsies. Die taalsamestelling per provinsie word in die voorstel vervat en ek hier afgelaai word(Voorgestelde Taabeleid of http://www.sars.gov.za/Consultation/Pages/Consultation-Papers.aspx).
Twee punte staan soos 'n pitsweer uit : Eerstens is voorstaande kommunikasie onderhewig daaraan dat dit bekostigbaar moet wees EN tweedens moet dit lewensvatbaar wees. Hierdie voorwaardes veroorsaak 'n groot grys area waarbinne SAID die kommunikasie eintlik na diskressie kan toepas en ons weet mos al hoe dit in die praktyk verloop. Dit is my mening dat daar aangedring moet word dat die kommunikasie streng volgens objektiewe maatstawwe moet plaasvind – se 40% engels en die oorblywende 60% toegedeel volgens die taalvoorkeur van die belastingbetalers in die provinsie.
2. Heelwat meer belangrik is dat alle interne en eksterne kommunikasie voortaan in Engels sal geskied. In kort die transaksie-taal van SAID sal slegs Engels wees. So ja – jou geld is goed, maar nie jou taal nie!
Voorstaande moet natuurlik saam gelees word met die onlangse hofuitspraak waarvolgens wetgewing nie in al die amptelike landstale gepubliseer hoef te word nie.
By implikasie sal SAID se handleidings, vorms en alle ander dokumente slegs in Engels beskikbaar wees. SARS gaan voort om aan te dui dat dokumentasie wel in ander tale as Engels versoek kan word, maar maak die toegewing eintlik nutteloos deur te bepaal dat die versoek 60 dae voor sodanige dokumentasie benodig word, ingedien moet word. In kort – niemand sal ooit betyds toegang tot die dokumentasie in hul eie taal he nie.
SAID voer aan dat faktore soos stelsels, vorms, kostes, begrotings, effektiwiteit, beperkings in terminologie alle op alle elektroniese platforme (Efiling, e@syfile, SAID webblad, Intranet) sowel as die menslike hulpbronne-, verkrygings afdeling en finansiele stelsels dit noodsaak dat alles voortaan in Engels geskied.
SAID dui ook aan dat personeel sal daarna streef om die publiek binne takke in die "amptelike tale" van die provinsie by te staan onderhewig aan personeel en kapasiteitsbeleid in die spesifieke tak. Ek is nie bewus van amptelike tale vir elke provinsie nie, maar dit is hoe dit in die voorstel geskryf staan. Ons weet egter dat die regering se amptelike beleid is dat die staatsdiens die land se demografie moet weerspieel, nie die provinsie s'n nie. Dus is die "toegewing" eintlik nie prakties uitvoerbaar nie, en impliseer dit bloot dat jy nie diens in jou eie taal kan verwag nie. In Limpopo, Mpumalanga en KwaZulu Natal word Afrikaans glad nie eers gelys as 'n taal waarin SAID sal bemark nie, wat nog te se diens verskaf! In die Weskaap en Noord-Kaap word Afrikaans prominent gelys, maar nou weet ons ook dat die takke die land se demografie moet weerspieel. In die afwesigheid van streng riglyne beteken SAID se opskortende voorwaardes dat daar in die praktyk dadels sal kom van diens in Afrikaans.
Die ITR12 (die hoofbelastingvorm) sal in al 11 tale beskikbaar wees – op aanvraag en slegs op papier.
Ek gee nie voor om Bill Gates te wees nie, maar ek is doodseker ek is nie die pad ver byster as ek se dat die informasie wat belastingbetalers in op efiling vorms invul, in 'n databasis opgeneem word nie. Die vorm wat die belastingbetaler sien is bloot 'n sjabloon om aan die belastingbetaler leiding te gee. Die werklike getalle kan in 'n databasis in enige taal opgeneem word en die berekeninge geskied elk geval elektronies – meestal sonder enige menslike tussengang. Die kostes verbonde daaraan om n sjabloom in die taal van die gebruiker beskikbaar te stel kan nie veel beloop in vergeleke met Afrikaners se belastingbydrae nie.
Die implikasies van die voorstelle is egter heelwat strek verder die gemak om 'n vorm in jou moedertaal in te vul, onder andere sal ook die volgende implikasies volg :
– Dit marganaliseer alle minderhede, maar spesifiek Afrikaans, se opvoeding aan tersiere instellings. Alles studente sal as te ware hul studies in Engels moet voltooi. Afrikaans het meer as voldoende tegniese terme om feitlik enige belastingsituasie aan te spreek, dus is SAID se redenasie in die opsig heeltemal onvanpas. Indien enige iets, sal dit juis daartoe lei dat ander tale as Engels nie die nodige terme ontwikkel in die belastingveld nie.
– Dit ontneem elke Afrikaner sy reg om besluite omtrend 'n groot deel van sy inkomste in sy eie taal te neem. Belasting is 'n wesenlike uitgawe in meeste van ons se begrotings – ons het die reg om toegang tot die beste moontlike inligtingsbronne in ons moedertaal.
– Die voorstel – soos meeste ander voorstelle – neem nie die samestelling van die belastingbetalers in ag nie. Hoewel ons almal belasting moet betaal weet ons daar is 'n geweldige werkloosheidsyfer wat mense uit die belastingnet hou. Verder is die limiete voordat vorms ingedien moet word ook relatief hoog – om praktiese redes moet daar dus eintlik na die taal samestelling van persone wat wel 'n administratiewe plig teenoor SAID het, gekyk word in die formulering van die beleid.
– Hoewel daar voorgehou word dat die vorms in alle amptelike tale op papier voorsien sal word, weet ons dat dit prakties van geen waarde is nie. SARS sal dit bloot onmoontlik maak om die vorms te bekom – daar staan nou reeds toue mense van vroegdag. Ek kan julle amper die versekering gee, jy sal die aansoek in persoon moet doen. Wat dus voorkom as 'n gebalanseerde toegewing, sal in die praktyk bloot onuitvoerbaar wees. Dit wil ook voorkom asof mens die vorm jaarliks 60 dae voor die sperdatum reeds sal moet versoek. Oudergewoonte sal daar vermoedelik weer 'n vroeer sperdatum vir papier-opgawes wees as vir elektroniese opgawes.
– Uit die aard van die saak het die beleid 'n ingrypende impak op personeel wat binne SARS werkagtig is.
– Soos hierbo uitgelig – gesien in die lig van die beleid dat personeel die demografie in van die land moet weerspieel, beteken die aanduiding dat daar gepoog sal word om diens binne die tak in die provinsie se amptelike tale te verskaf, nie veel vir minderhede nie.
1. Neem deel aan die proses
Tot 25 Oktober 2014 is die voorstel oop vir openbare kommentaar. Skrywes kan gerig word aan :
The SARS Language Policy Reference Group
271 Veale Street
Of per epos : language@sars.gov.za
Ek wil amper voorstel dat mens in beide Afrikaans en Engels protes aanteken.
2. Ek sou voorstel dat almal skriftelik aandui dat hul terug wil beweeg na 'n papier gebasseerde stelsel indien dit die enigste manier is hoe hul in Afrikaans bedien kan word. Dit skep werk vir ons mense (iemand sal die informasie moet insleutel).
3. Hou u boeke in Afrikaans, vra vir fakture in Afrikaans en reik fakture in Afrikaans uit. Indien SAID nie die kapasiteit het om die boeke in Afrikaans na te gaan nie, is dit hul eie probleem. Tans mag ons nog ons boeke in enige van die landstale hou.
4. Deel die artikel met vriende wyd en suid en versoek hulle om skrywes te rig binne die tyd wat die voorstel oop is vir kommentaar.
Dit is nog nie te laat nie – ons elkeen se stem dra gewig. Ons kan nie toelaat dat ons taalregte weereens misken word omdat ons nie die moeite gedoen het om 'n epos of brief te skryf nie. Moet asseblief nie dink "iemand anders gaan dit doen nie" – raak betrokke!
Minderhede, maar spesifiek afrikaners moet aansluit by groepe wat staan vir selfbeskikking. Dit is net deur mense betrokke te kry en strukture te bou dat ons 'n kans het om in beheer van ons eie lot te kom. Sluit gerus aan by die facebook groep Selfbeskikking Afrikaners (https://www.facebook.com/Afrikaners?fref=nf). Hulle is in proses om strukture te skep en name van mense wat in selfbeskikking belang stel, saam te stel – veral in die Weskaap.
‹ Rabbit Raped, Tortured & Killed by British Teen Deviants – Smash Cultural Marxism & the Rot that's Set in (ARUK)	› White Rapper Sings Kill White People – Misdirected White Male Anger (with rubbish music video)